સંસ્થાની લોન મળતાં જરૂરી કાચો માલ ખરીદી ઘરે સામાન બનાવવાનું પતિ-પત્નીએ શરૂ કર્યું. માલ તૈયાર થતાં પતિ-પત્ની મુંબઈ વેચવા જાય. પહેલાં એક સામટો વેચી શકાય એટલો સામાન તૈયાર થતો જ નહિ કારણ બચત પણ થતી નહિ. બે-ચાર દિવસ કામ કરીને જે સામાન ભેગો થાય એ લઈને ફરજીયાત રાજકોટમાં જ વેચવો પડે એવી હાલત હતી. પણ હવે સ્થિતિ બદલાઈ છે. તેમના બાળકો પણ સામાન તૈયાર કરવાનાં હળવા કામો જેવાં કે ઝારાને લાકડાનાં હાથા બેસાડવા, હોલ પાડવા જેવા કામો નવરાશનાં સમયમાં કરી માં- બાપને ભણતરની સાથે સાથે મદદરૂપ પણ થાય છે.